Primark

„Primark“ – tarptautinė drabužių mažmeninės prekybos kompanija, įkurta 1969 m. Dubline, Airijoje. Kompanija yra britų holdingo „Associated British Foods“ dukterinė įmonė. 2013 m. metinės pajamos sudarė 514 mln. svarų, kompanijoje dirbo 48 tūkst. darbuotojų.„Primark’s annual profits are up by 44%“  Naujienų tinklalapis „The Journal“, 2013 m. lapkričio 6 d. Nuoroda tikrinta 2014 m. rugpjūčio 18 d.

Kompanija valdo daugiau nei 270-ies drabužių parduotuvių tinklą devyniose Europos šalyse; dauguma „Primark“ parduotuvių yra Jungtinėje Karalystėje. Airijoje parduotuvės yra vadinamos „Penneys“.Primark > About Us  Oficialus kompanijos tinklalapis. Kompanija ruošiasi žengti į Jungtines Valstijas, pirmąją parduotuvę atidaryti planuojama 2015 m. pab. Bostone.„Primark to open its first US stores“ Naujienų tinklalapis „BBC“, 2014 m. balandžio 23 d. Nuoroda tikrinta 2014 m. rugpjūčio 18 d.

Kompanijos produkcija yra pardavinėjama itin mažomis kainomis, kurios yra prieinamos daugumai pirkėjų. Dažnai naudojamas labai nesudėtingas dizainas ir paprastos medžiagos, drabužiai yra pardavinėjami labai įvairių dydžių. Kompanija visiškai nereklamuoja savo prekių. Visos bendrovės parduotuvės yra itin didelio dydžio, dažnai išsidėsčiusios per du ar tris aukštus. Didžiausia „Primark“ parduotuvė yra Mančesteryje, užima 14 400 m² plotą.

„Primark“ parduotuvės veikia devyniose Europos šalyse: Jungtinėje Karalystėje, Airijoje, Vokietijoje, Prancūzijoje, Ispanijoje, Portugalijoje, Belgijoje, Nyderlanduose ir Austrijoje.Primark > Ours Stores  Oficialus kompanijos tinklalapis.

 Šaltiniai 

 Nuorodos 
 Oficialus kompanijos tinklalapis

Kategorija:Jungtinės Karalystės įmonės
Kategorija:Drabužių parduotuvės